Anders Morgenthaler har slået noget af en kolbøtte. Engang førte hans designglæde til masser af spontane køb. Når han så noget flot, skulle han da eje det. I dag er han en superbevidst forbruger, der har måttet udvide omgangskredsen for at have nogle at dele interessen for miljø- og klimaforhold med.

Udviklingen er sket gradvist, men kunstneren, der er aktuel med en børnebog om en lille sød røv, følte en indre trang til at være mere konsekvent, da han fik sit andet barn. Han ville finde en måde at forene sin købelyst med ønsket om bæredygtighed. Et velkendte dilemma, som får mange til at føle sig magtesløse, men ikke denne herre.

»Jeg har lavet nogle få regler, som gør det overskueligt at tage valg i hverdagen, og jeg insisterer på, at de valg har indflydelse. Selvfølgelig nytter det, når mange gør det«.